**Petíció az értelmi fogyatékkal élő emberek és családjaik jogainak védelméért a Covid-19 szükségállapot idején.**

Mivel az Európai Unió (EU) törvénybe foglalta az **Egyesült Nemzetek (UN) Fogyatékkal élő személyek jogairól szóló egyezményt (CRPD)** és ez 2010 decemberében hatályba lépett, az EU kötelessége, hogy képességei szerint[[1]](#footnote-1) és hatásköreiben[[2]](#footnote-2) biztosítsa az Egyezményben foglalt jogok betartását.

Az igazságosság és az alapjogok az egyik az EU irányelveinek területei közül. Az **Európai Unió Alapjogi Chartája** összefoglalja az EU-ban az emberek által gyakorolt összes személyi, polgári, gazdasági és szociális jogot.[[3]](#footnote-3).

Az EU Charta 26. cikke kifejezetten említi a következőket:

*„Az Unió elismeri és tiszteletben tartja a fogyatékkal élő személyek jogát az önállóságuk, társadalmi és foglalkozási beilleszkedésük, valamint a közösség életében való részvételük biztosítását célzó intézkedésekre.”[[4]](#footnote-4)*

Az EU honlapján a következő található: „a charta nem biztosít általános hatalmat az Európai Bizottság számára az alapjogok területén történő beavatkozáshoz. Csak akkor avatkozhat be, ha EU törvényekről van szó (például, EU törvények átvételekor, vagy **ha egy ország a chartával összeegyeztethetetlen módon alkalmaz egy EU törvényt**)”[[5]](#footnote-5).

Mivel jelenleg járványügyi és egészségügyi krízisen megyünk keresztül, ezért - annak ellenére, hogy a CRPD cikkei egyformán fontosak az ügyben - kifejezetten a CRPD 11. cikkére kívánunk fókuszálni, amely jelen pillanatban kiemelt jelentőséggel bír.

Az **ENSZ CRPD 11. cikke kifejezetten foglalkozik a humanitárius szükségállapotok esetével**:

*„Nemzetközi törvényi kötelezettségeiknek megfelelően, ideértve a nemzetközi humanitárius törvényt és a nemzetközi emberi jogi törvényt, a tagállamoknak kockázatos helyezekben, például fegyveres konfliktusok, humanitárius szükségállapotok, és természeti katasztrófák, minden szükséges intézkedést meg kell tenniük a fogyatékkal élő személyek védelme és biztonsága érdekében.”[[6]](#footnote-6)*

1988-óta**, az Inclusion Europe képviseli az értelmi fogyatékkal élő embereket és családjaikat Európában és küzd az egyenlő jogaikért és az élet minden szintjén történő teljes bevonásukért**.

Az Inclusion Europe jelenleg 39 európai országban 79 tagszervezettel rendelkezik.

A Covid-19 szükségállapot legelejétől fogva az Inclusion Europe aktívan tájékoztassa a tagjait és tájékoztatást nyújtott [Könnyen olvasható](https://www.inclusion-europe.eu/coronavirus-pandemic/#1584977061628-16fcec00-a699) formátumban valamint [információkat gyűjtött](https://www.inclusion-europe.eu/coronavirus-pandemic/#1584977115025-1ebd5d7f-b126) tagjaitól arra vonatkozóan, hogy mi történik az adott tagállamban.

**Fel kívánjuk hívni a Bizottság figyelmét arra a számos esetre, amikor a nemzeti törvények nem kompatibilisek az ENSZ CRPD-vel, vagy az Európai Unió Alapjogi Chartájával és kérjük, hogy tegyen lépéseket az értelmi fogyatékkal élő emberek és családjaik védelme érdekében.**

**Az általunk néhány országban tapasztalt helyzet:**

* Covid 19 fertőzött értelmi fogyatékkal élő emberek
  + Olyan emberek, akik állapotuk miatt nem kapnak orvosi kezelést, mivel „nehezen kezelhetők”;
  + Kommunikáció: nem tudják megérteni a történéseket, magas szintű stressz és szorongás, és nincs lehetőség olyan segítő személy biztosítására, aki elmagyarázza hogy mi történik;
  + Igen sokkoló egészségügyi prioritás irányelvek a kórházakban, azzal az egyértelmű céllal, hogy ne lássák el a fogyatékkal élőket, mivel nekik kisebb az esélyük a gyógyulásra és az ő életük „nem ér annyit”
* Hozzáférés az egészségügyi ellátáshoz, ami a válság előtt napi szinten megoldott volt
  + Az emberek nem kapnak semmilyen támogatást, mint azt a Fogyatékkal Élők Nemzetközi Szövetsége megállapította, „a fogyatékkal élő emberek nem csupán a koronavírus miatt halnak meg, azért halnak meg mert a társadalmi-gazdasági támogatás hiánya miatt nem kapnak segítséget”.
* A gyermekek nem részesülnek oktatásban, mivel az iskolák nem tudnak kommunikálni velük és a családok magukra vannak hagyva mindenben, az élelmezéstől az oktatásig
  + Mivel egész Európában az oktatási helyzet már a válság előtt is nehezen volt befogadónak nevezhető és az oktatás nagyon szegregált... most a válság idejét a helyzet egész Európában katasztrofális. A gyermekeknek nincsenek segítőik, mivel számos EU országban a segítőket nem minősítik „létfontosságú munkának”.
* Nem lehetséges elérni a rokonokat és barátokat és normál, emberi beszélgetést folytatni?
  + Az úgynevezett „otthonokban” / intézményekben lakó embereket bezárják. Ez azt jelenti, hogy a családjaik nem látogathatják meg őket és mivel ezekben az intézményekben nincsenek proaktív anyagok, ezek a személyek magas fertőzési kockázatnak vannak kitéve.
  + Ez valós megvilágításba helyezi a nagy bentlakásos „gondozó” intézeteket: ezek kockázatok és problémák melegágyai, nem olyan „biztonságos helyek” amiknek mutatják magukat. [[7]](#footnote-7)

A helyzet **tele van ellentétekkel**, mivel az intézményekben élők vissza akarnak menni a családjaikhoz, de ez számukra tilos, ugyan akkor akik családjaiknál „ragadtak” mindennél jobban vágynak a függetlenségre!

A koronavírus és a lezárások lerántják a leplet az értelmi fogyatékkal élő emberek **aktuális szegregációjáról és diszkriminálásáról**, különösen ami az egészségügyhöz való hozzáférést illeti.

Amit a koronavírus Európa-szerte az ilyen emberek millióival tesz, az lerontja a mindennapi élet minőségét.[[8]](#footnote-8)

**Konkrét intézkedések, amelyeket az EU a szellemi fogyatékkal élők védelmében tehet**

Az azonnali egészségügyi reakció érdekében biztosítani kell, hogy az kompatibilis legyen mind az EU Chartával, mind a CRPD-vel, szem előtt tartva, hogy minden élet egyenlően fontos, és harmadik személy nem ítélheti meg, hogy egy személy élete fontosabb-e vagy sem.

„A koronavírus miatti lezárások feloldásának realisztikus kilátása nem hoz enyhülést az értelmi fogyatékkal élők számára, ez csak egy hosszú káros és szenvedéssel teli időszak szimbolikus kezdete, távol a média figyelmétől.

Ha minden visszatér pandémia előtti normál állapotba, a fogyatékkal élők szegregációja a közösségekben és az iskolákban nem szűnik meg; továbbra is a családoknak kell a legtöbb gondoskodást és támogatás biztosítaniuk és meg kell küzdeniük minden centiméter előrelépésért és elismerésért; valamint az értelmi fogyatékkal élők továbbra sem fognak hozzájutni normál egészségügyi ellátáshoz.

Akár milyen kellemetlenül is hangzik, még mindig jobb annál, mint amitől a legjobban tartanunk kell: a pénzügyi visszapattanás és a szolgáltatások visszavágása.

Láttuk a 2009-es pénzügyi válság halálos hatásait – megszűntetett szolgáltatások, visszavágott fogyatékossági és szociális juttatások, tömeges munkanélküliség és végül az emberek jólétét és életminőségét rontó hatások.

[Az ilyen tragédiák elkerüléséhez kritikus fontosságú hogy] a nemzeti és az EU hatóságok biztosítsák, hogy a milliárdos koronavírus utáni gazdaságélénkítő eszközök első helyen a fogyatékkal élőket és más „sebezhető” csoportokat célozzanak meg.

Ez idáig a jelek nem bíztatók, és a kommunikáció a vállalatokkal és a foglalkoztatással, az EU kohéziós pénzek korona intézkedésekre történő felhasználásának szükségességével foglalkozik.

A vállalatok és a foglalkoztatás fontos, de ez még nem minden. A kohéziós alapoktól elvett pénz később hiányozni fog. Mint arra sokat jogosan rámutattak a tengeren túl, a leszivárogtató gazdaság nem működik.

[…]

Arra van szükség, hogy **a fogyatékossághoz kapcsolódó szolgáltatások visszakapják a normál prioritásukat és a „lezárás feloldása” után az elsőként legyenek elérhetők**.”

Arra van szükség, hogy a **koronavírus utáni pénzügyi intézkedések ne csupán elérjék a szellemi fogyatékosokat és családjaikat, hanem őket sorolják előre**.“[[9]](#footnote-9)

1. 2010/48/ EK Bizottsági Rendelet <https://eur-lex.europa.eu/legal-content/EN/TXT/?uri=uriserv:OJ.L_.2010.023.01.0035.01.ENG> és 2010/C 340/08 Magatartási Kódex <https://eur-lex.europa.eu/LexUriServ/LexUriServ.do?uri=OJ:C:2010:340:0011:0015:EN:PDF> [↑](#footnote-ref-1)
2. Az EU elfogadta az egyezményt. Mit jelent ez, An-Sofie Leenknecht, Fogyatékkal Élők Európai Fóruma <http://www.edf-feph.org/eu-has-ratified-convention-what-does-mean> [↑](#footnote-ref-2)
3. Igazságosság és alapjogok, az Európai Bizottság honlapja <https://ec.europa.eu/info/topics/justice-and-fundamental-rights_en> [↑](#footnote-ref-3)
4. EU Charta, 26. cikk [↑](#footnote-ref-4)
5. Alapjogok beépítése az EU törvényhozási eljárásába, Európai Bizottság honlapja <https://ec.europa.eu/info/aid-development-cooperation-fundamental-rights/your-rights-eu/eu-charter-fundamental-rights/application-charter/incorporating-fundamental-rights-eu-legislative-process_en#strategy> [↑](#footnote-ref-5)
6. UN CRPD, 11. cikk [↑](#footnote-ref-6)
7. Európa fogyatékkal élőinek helyzete a koronavírus idején, Milan Šveřepa, EU Observer, 2020 április 21. <https://euobserver.com/opinion/148118> [↑](#footnote-ref-7)
8. Európa fogyatékkal élőinek helyzete a koronavírus idején, Milan Sverepa, EU Observer, 2020 április 21. <https://euobserver.com/opinion/148118> [↑](#footnote-ref-8)
9. Európa fogyatékkal élőinek helyzete a koronavírus idején, Milan Sverepa, EU Observer, 2020 április 21. <https://euobserver.com/opinion/148118> [↑](#footnote-ref-9)